Ranger 7

Ranger 7 oli esimene NASA kosmoseaparaat, mis edastas Maale lähikaadreid Kuu pinnast. See oli ühtlasi Rangeri programmi esimene õnnestunud lend. 

Ranger 7 startis 28. juulil 1964 ning selle eesmärk oli saavutada Kuu kokkupõrke trajektoor ja edastada viimastel minutitel enne kokkupõrget Kuuga selle pinnast kõrge eraldusvõimega fotosid. Ranger 7 pardal oli kuus kaamerat – kaks lainurkkaamerat ja neli muud kaamerat. Kosmoseaparaat edastas 31. juulil oma lennu viimase 17 minuti jooksul üle 4300 foto. Pärast 68,6 tundi kestnud lendu kukkus Ranger 7 Mare Nubiumi ja Oceanus Procellarumi vahele jäävale alale liikudes kokkupõrke hetkel 1,67 km/s. Maandumiskoht sai hiljem nimeks Mare Cognitum.

Viited

Kategooria:NASA kosmosesondid
Kategooria:1964